Държавен вестник, бр. 100, 2023 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  100
нали, по такъв начин, че сигналите – носители 
на програми, не са достъпни за публиката по 
време на доставянето;
5е. „разпространител на сигнали“ е пред-
приятие, което предоставя електронни съоб-
щителни услуги;
5ж. „спомагателна онлайн услуга“ е онлайн 
услуга, която се състои в предлагането на 
електронен достъп на публиката от излъч-
ващата или предаващата радио- или телеви-
зионна организация или под неин контрол и 
на нейна отговорност до телевизионни или 
радиопрограми или до части от тях, едновре-
менно с излъчването или предаването им от 
излъчващата или предаващата организация 
(симулкастинг) или за определен период от 
време след него, както и предоставянето на 
съдържание, което е спомагателно за това 
излъчване или предаване;
5з. „основното място на стопанска дейност 
на излъчващата или предаващата организа-
ция“ е място в държавата членка, под чиято 
юрисдикция се намира съответният доставчик 
на медийни услуги, така, както е определена 
по реда на Закона за радиото и телевизията;“
е) точка 6 се изменя така:
„6. „ползватели на произведения“ са физи­
чес­ките и юридическите лица, като издател-
ства, театри, организатори на концерти, радио- 
и телевизионни организации, предприя­тия, 
които осъществяват обществени електронни 
съобщителни услуги чрез електронна съобщи-
телна мрежа, заведения за хранене и развле-
чения, продуценти на звукозаписи, филмови 
продуценти, доставчици на съдържание в 
интернет, доставчици на онлайн услуги за 
споделяне на съдържание и други, които довеж-
дат произведението до знанието на публиката 
(читателите, зрителите и слушателите) пряко 
или чрез други лица – разпространители;“
ж) създава се т. 6а:
„6а. „новосъздаден доставчик на онлайн 
услуга за споделяне на съдържание“ е дос-
тавчик на услуга за споделяне на съдържане, 
който предоставя услугите си или чиято ус-
луга е предоставяна в държава – членка на 
Европейския съюз, по-малко от три години 
преди съответната дата и чийто годишен 
оборот е под 10 милиона евро по смисъла 
на Препоръка 2003/361/ЕО на Комисията от 
6 май 2003 г. относно дефиницията на микро-, 
малки и средни предприятия;“
з) в т. 7 думите „излъчване по безжичен 
път или предаване чрез кабел или друго тех-
ническо средство“ се заменят с „излъчване 
или предаване“;
и) в т. 11 думата „преизлъчван“ се заличава;
к) създават се т. 22 – 27:
„22. „услуга на информационното общес- 
тво“ е услуга по смисъла на чл. 1, ал. 3 и 
§ 1, т. 1 – 3 от допълнителните разпоредби 
на Закона за електронната търговия;
23. „публикация в пресата“ е публикация, 
която едновременно:
а) съдържа предимно литературни произве-
дения с журналистически характер, но може 
също да включва и други обекти, като фото-
графски произведения, аудио- или видеома- 
териали;
б) представлява обособена единица в пе-
риодично или редовно актуализирано издание 
под общо заглавие, като например вестник 
или списание с обща или специализирана 
насоченост;
в) има за цел да предоставя на широката 
общественост информация във връзка с но-
вини или други теми;
г) е поместена в каквато и да е медия, на 
хартиен носител или на сайт в интернет като 
част от икономическа дейност на доставчик на 
услуги, по негова инициатива и под неговата 
редакционна отговорност и контрол;
24. „много кратки откъси от публикации 
в пресата“ са заглавието на публикацията 
заедно с първите до 100 последователни знака 
от текста, които може да бъдат придружени 
от изображение за предварителен преглед 
в малък формат с резолюция до 128 на 128 
пиксела и част от звуков файл или видеоклип 
с продължителност до три секунди;
25. „доставчик на онлайн услуга за споде-
ляне на съдържание“ е доставчик на услуга 
на информационното общество, основната 
цел или една от основните цели на когото 
е съхраняване и предлагане на електронен 
достъп до голям брой произведения и други 
обекти на закрила, качени от потребители на 
услугата на този доставчик, които произве-
дения той организира и популяризира с цел 
реализиране на печалба;
26. „повторно“ е нарушението от физичес­
ко лице или неизпълнение на задължение от 
едноличен търговец или юридическо лице към 
държавата или община, извършено в тригоди-
шен срок от влизането в сила на акт, с който 
е наложено административно наказание за 
нарушение от същия вид или имуществена 
санкция за неизпълнение на задължение от 
същия вид;
27. „системно“ е нарушението от физическо 
лице или неизпълнение на задължение от ед-
ноличен търговец или юридическо лице към 
държавата или община, извършено три или 
повече пъти в едногодишен срок от влизане-
то в сила на първия акт, с който е наложено 
административно наказание за нарушение 
от същия вид или имуществена санкция за 
неизпълнение на задължение от същия вид.“
3. В § 5, ал. 1 след думите „други аудио-ви-
зуални произведения“ се добавя „публикации 
в пресата“.
4. Създава се нов § 5а:
„§ 5а. Насърчават се саморегулацията и 
създаването на стандарти за работа за ефек-